Katrin-Helena Melder
Katrin-Helena Melder (sündinud 30. jaanuaril 1971 Tammispääl) on eesti luterlik vaimulik. Ta lõpetas aastal 1989 Aravete Keskkooli ning õppis aastatel 1997–2002 Usuteaduse Instituudis, lõpetades selle diplomiõppes. Aastatel 2002–2003 oli Melder pastoraalseminaris Haapsalu, Martna ja Ridala Püha Maarja Magdaleena koguduses. Ta ordineeriti 10. augustil 2001 diakoniks ja 8. augustil 2003 õpetajaks. Melder on aastast 2003 Järva-Jaani koguduse õpetaja. Aastast 2017 on ta ka EELK Konsistooriumi assessor ning alates 22. maist 2019 ka Järva praostkonna praost. Alates 1. märtsist 2024 on Melder ka Türi ja Käru koguduste hooldajaõpetaja.